Sonora Explosiva

Sonora Explosiva 
La Sonora Explosiva tajtakwikanimet Kuskatanchanejket kaj tiktukeytiat Sonora Explosiva ipal Santa Tecla nusan. Ne Sonora Explosiva ne achtu Sonora pal ne Kuscatan. Ne Sonora Explosiva kipiat se pual majtakti shiwit kichiwat miak son. 

 Ne Ijitunal Ichtaka: 
Lito Paredes kichiwa ne sentakwikat orquesta/music group ‘La orquesta de Lito Paredes’ tik ne shiwit se shikipil chiknawi tzunti yey pual makwil (1989) katka. Melka ne sentakwikat intukey ‘La orquesta de Lito Paredes’, Paredes kipata intukey ika ne tasumalis tik ne Kuscatan wan ika yaja kilwia, “Nemi miak sentakwikat, ne tuijikniwan kinekit yulpaki wan tesu sanse sentakwikat”. Ka ne pejki ne yankwik initukey, Sonora Explosiva.

Lito Paredes kipia yey iujukichpiltzin. Ne achtu ipiltzin itukey Rabi wan itzuntukey Paredes, ne ipiltzin miki pal ne wey kukuulis katka. Ne ukse ipiltzin itukey Salvador wan itzuntukey Paredes, wan ukseuk ipiltzin itukey Osiris wan itzuntukey Paredes. 

Keman Lito Paredes nemi yultiiwit yaja tatukiani pal ne sentakwikat wan sonchiwani nusan. Lito Paredes kikaki wan kiajsi ne sujsul galachin takwikani pal sentakwikat; Maribel Valladares. Ka ne pejki Maribel Valladares takwikani inwan ne ‘La orquesta de Lito Paredes’ tik ne shiwit se shikipil chiknawi tzunti nawi pual chikwasen.

Maribel Valladares mumachtia tik ne tamachtiluyan; Colegio de Belen tik Santa Tecla. Yaja takwika tik ne sentakwikat pal ne Colegio de Belen katka. Valladares kiputzua kan musenputzuat ne gajgalachin tajtakwikaniconcurso de cantantes/ singers competition tik ne Colegio de Belen; kan achtu ne nemusenputzuat gajgalachin tajtakwikani initukey, Cantemos Juventud. Ne tamachtiluyan kimakaket se wey achtu takulispremio de primer lugar/ first place prize pal galachin takwikani tik Santa Tecla. Neman yaja kiputzua kan musenputzuat gajgalachin tajtakwikani national, wan ne tajtamachtiluyan kimakaket se wey ume takulispremio de segundo lugar/ second place prize. Ka ne pejki yaja ne itekiw ken takwikani, kan Lito Paredes kiajsi Maribel Valladares kem takwikani pal ne Sonora Explosiva. Yaja isiwaw pal Salvador Paredes, ipiltzin pal Lito Parades. 

Lito Paredes miki se tunal se pual majtakti pal ne metzti chikume tik ne shiwit ume shikipil se paul (2020) katka. Yaja kipia yey pual majtakti nawi shiwit keman miki katka. Lito Parades miki pal kukuulis ejekateni ipajpaletia. Keman Lito Paredes miki katka, ne ume iujukichpiltzin Osiris Paredes wan Salvador Paredes wan Maribel Valladares tekitit inwan ne Sonora Explosiva ken tajtatukiani.

 Tay Kichiwkit? 
Ne insonyu pal cumbia, boleros, bachata, merengue wan miak insonyu. Yejemet nusan takwikat takwikalis pal Sonora Dinamita, Sonora Santanera, Ángeles Azules, El Show de Los Flamers wan de Los Vásquez.

Ne Sonora Explosiva kipiat makwil tatukiani: yey siwatket wan ume takamet, majtakti yey tejtekitini wan majtakti sonchiwani: ken ne bateria, piano y güira. 

Yejemet pashaluat muchi Centroamerica: Guatemala, Honduras, Nicaragua, Costa Rica y Panamá katka. Tik Guatemala ne Sonora Explosiva takwikat achtuteloneros/opening act  kan takwikatshow pal takwikat internacionales ken Los Tigres del Norte, Bronco, Los Dos Carnales, Eddie Herrera.

 Ne Intekiw: 
Kinmawawasuat kashtul (15) CDs wan yejemet achtu kinchiwat ‘los mix”, achtu intukey “ensaldadas”.

Ne takwikalis pal yejemet: 

 “La cumbia folklórica” y “El nítido”
 “Deberías de estar preso”
 “Usted señor”
 “Esclavo de tu vida”
 “Tu falso amor”
 “Tu amor no me conviene”
 “Si tú eres mi hombre y yo tu mujer”
 “Yo sí quiero a mi país”
 “En mi país El Salvador”
 “Mi ex tenía razón”

 Ipanpa Uni: 

 Ijilpika: 

 Sonora Explosiva: Mas de 30 anos de hacer musica (En Enspanol): https://diarioelsalvador.com/sonora-explosiva-mas-de-30-anos-de-hacer-musica/586360/#google_vignette
 Lito Paredes, fundador de la Sonora Explosiva, fallece por problemas respiratorios (En Espanol): https://historico.elsalvador.com/historico/738380/lito-paredes-fallece-problemas-respiratorios-musica.html
 Sonora Explosiva Canal de Youtube (En Espanol): https://www.youtube.com/@SonoraExplosivaSV/videos